Document ID: 32014D0939

IZVEDBENI SKLEP KOMISIJE
z dne 18. decembra 2014
o spremembi Izvedbenega sklepa 2014/833/EU o nekaterih zaščitnih ukrepih v zvezi z nedavnimi izbruhi visokopatogene aviarne influence podtipa H5N8 na Nizozemskem
(notificirano pod dokumentarno številko C(2014) 9741)
(Besedilo v nizozemskem jeziku je edino verodostojno)
(Besedilo velja za EGP)
(2014/939/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2) in zlasti člena 10(4) Direktive,
ob upoštevanju naslednjega:
(1)
Potem ko je Nizozemska 16. novembra 2014 Komisijo obvestilo o izbruhu visokopatogene aviarne influence podtipa H5N8 na gospodarstvu s kokošmi nesnicami v Hekendorpu v provinci Utrecht, je Komisija sprejela Izvedbeni sklep 2014/808/EU (3).
(2)
Izvedbeni sklep 2014/808/EU določa, da morajo okužena in ogrožena območja, ki jih je vzpostavila Nizozemska, v skladu z Direktivo Sveta 2005/94/ES (4) obsegati vsaj okužena in ogrožena območja iz Priloge k navedenemu izvedbenemu sklepu.
(3)
Začasni zaščitni ukrepi, ki so bili uvedeni po izbruhu v Hekendorpu na Nizozemskem, so bili 20. novembra 2014 pregledani v okviru Stalnega odbora za rastline, živali, hrano in krmo. Ukrepi so bili potrjeni, Priloga k navedenemu izvedbenemu sklepu pa je bila spremenjena z Izvedbenim sklepom Komisije 2014/833/EU (5), da se upošteva vzpostavitev okuženih in ogroženih območij okoli nadaljnjih izbruhov v Ter Aaru in Kamperveenu, kjer se izvajajo veterinarske omejitve v skladu z Direktivo 2005/94/ES.
(4)
30. novembra 2014 je bil potrjen še en izbruh bolezni na gospodarstvu s perutnino v Zoeterwoudeju v provinci Zuid-Holland. Ukrepi iz Direktive 2005/94/ES so bili nemudoma izvedeni, vključno z vzpostavitvijo okuženih in ogroženih območij.
(5)
Za preprečitev kakršnih koli nepotrebnih motenj za trgovino v Uniji in v izogib tveganju, da tretje države sprejmejo neupravičene omejitve trgovanja, je treba na ravni Unije v sodelovanju z Nizozemsko opredeliti okužena in ogrožena območja, vzpostavljena zaradi novega izbruha bolezni v navedeni državi članici, ter določiti trajanje navedene regionalizacije.
(6)
Izvedbeni sklep 2014/833/EU bi bilo zato treba ustrezno spremeniti.
(7)
Ukrepi iz tega sklepa so v skladu z mnenjem Stalnega odbora za rastline, živali, hrano in krmo -
SPREJELA NASLEDNJI SKLEP:
Člen 1
Izvedbeni sklep 2014/833/ES se spremeni v skladu s Prilogo k temu sklepu.
Člen 2
Ta sklep je naslovljen na Kraljevino Nizozemsko.
V Bruslju, 18. decembra 2014

Labels: 3
18
6